  Виталий Пронин Кылем арын Удмуртилэн Тӧроез А. Соловьев вордӥськем нуналэныз ӟечкылаз Ф. Михайлов ветеранэз. Депутатъёс, муниципал кылдытэтъёслэн йырёссы пыриськозы «Гажан» акцие, 9-тӥ Маёзь вуылозы Быдӟым тыложысь ветеранъёс, ож мышкын ужамъёс, концлагерьёсы шедьылэмъёс доры.  «Гажан» акцилы кутскон сётэмын 3 ар талэсь азьло, быдӟым тыложлы 70 ар тырмонлы сӥзьыса. Солэн кичӧлтӥсез луэ  Удмуртилэн Тӧроез, «Огъя  Россия» партилэн улосысьтымы Политсоветэзлэн секретарез Александр Соловьев.-   «Гажан» акция - Атыкай музъеммылэн туннэез,  ӵуказеез понна улонзэс жалятэк нюръяськемъёслы тау карыны эшшо одӥг амал, - вераз Александр Соловьев.Кун Кенешлэн Тӧроезлы Владимир Невоструевлы но Правительстволэн Тӧроезлы Виктор Савельевлы со нимысьтыз вазиськиз ни: элькунамы улӥсь одӥг фронтовик но вуныса медаз кыльы, тае умой-умой чаклано.Элина Кумачёва Теги: Быдымож  